Szörnyű tragédia, a Balatonba fulladtak a testvérek
Egy testvérpár egyik tagja a Balatonba fulladt, míg a másikukat nagy erőkkel keresték, ám azóta kiderült, hogy mindketten életüket vesztették, írja a Ripost.
Bagyó Sándor, a Vízimentők Magyarországi Szakszolgálatának elnöke annyit erősített meg az atv.hu-nak, hogy még keresnek egy eltűnt személyt Alsóbélatelepnél. Hozzátette, hogy az eltűntnek volt egy testvére, akit nem sikerült újraéleszteni.

Azóta Horváth Zoltán szóvivő elmondta, hogy a rendőrségre 14:30-kor jött a bejelentés, hogy két fiatal az alsóbélatelepi strandnál elmerült. A testvérpár matraccal volt a vízben. Azóta a Somogy megyei Rendőrfőkapitányság megerősítette, hogy egy jászberényi testvérpár fulladt a Balatonba – írja a Blikk.

A 13 éves fiú holtteste 15:30-kor előkerült, a 17 éves testvéréé pedig 19:01-kor lett meg. A tragédia körülményeit még vizsgálják. A rendőrség szerint az idegenkezűség és a bűncselekmény gyanúja kizárható.
Itthon testvérek Balaton fulladás